ফেব্রুয়ারিতেই ‘মোদি ৩.০ সরকারে’র দ্বিতীয় পূর্ণাঙ্গ বাজেট

নয়াদিল্লি: কেন্দ্রীয় বাজেট (Union Budget 2025) নিয়ে কথা হচ্ছিল বিগত কয়েকদিন ধরেই। অবশেষে অপেক্ষার অবসান ঘটল। প্রকাশ্যে এল বাজেট পেশের দিনক্ষণ। জানা গিয়েছে, ২০২৫ সালের বাজেট অধিবেশন (Budget Session) শুরু হতে চলেছে ৩১ জানুয়ারি। তবে এবারের বাজেট অধিবেশন দু’টি পর্যায়ে হবে। সরকারের সাম্প্রতিক বিজ্ঞপ্তি অনুযায়ী, এই অধিবেশনের প্রথম পর্ব চলবে ৩১ জানুয়ারি থেকে ১৩ ফেব্রুয়ারি পর্যন্ত। দ্বিতীয় পর্ব শুরু হবে ১০ মার্চ এবং শেষ হবে ৪ এপ্রিল।

#BudgetSession2025 ||

?The Budget Session of #Parliament will convene on 31st January.

?Union Budget will be presented on 1st February 2025.

?The first part of the Budget Session will conclude on 13th February 2025.

?The second part of the session will commence on… pic.twitter.com/EHzH14At9O

— All India Radio News (@airnewsalerts) January 17, 2025

অধিবেশনের প্রথম দিন, অর্থাৎ ৩১ জানুয়ারি, রাষ্ট্রপতি দ্রৌপদি মুর্মু (President Droupadi Murmu) সংসদের দুই কক্ষে ভাষণ দেবেন। ওইদিন সকাল ১১:৩০-এ লোকসভা ও রাজ্যসভার কার্যক্রম শুরু হবে। তবে অর্থমন্ত্রী নির্মলা সীতারামন (Nirmala Sitharaman) আগামী শনিবার অর্থাৎ, ১ ফেব্রুয়ারি সকাল ১১টার দিকে কেন্দ্রীয় বাজেট পেশ করবেন। এটি হবে তৃতীয় মোদি সরকারের (Modi Government) দ্বিতীয় পূর্ণাঙ্গ বাজেট।

আরও পড়ুন: মমতার দেখানো পথে দিল্লিতেও ‘লক্ষ্মীর ভাণ্ডার’ চালু করবে বিজেপি?

এখন প্রশ্ন হচ্ছে, কেমন হবে আসন্ন কেন্দ্রীয় বাজেট? মধ্যবিত্তদের জন্য কি কিছু থাকবে এবার? নির্মলার ঝুলিতে এবার কী রয়েছে, তা আপাতত আমরা কেউই জানিনা। তবে এই বাজেটে দেশের মধ্যবিত্ত শ্রেণি অন্তত করছাড় এবং জিএসটি (GST) হ্রাসের মতো নূন্যতম সুবিধা প্রত্যাশা করতেই পারে। তবে ২০২৫-২৬ অর্থবর্ষের এই বাজেট দেশের উন্নয়নে কতটা কার্যকর ভূমিকা পালন করবে, তা আসন্ন সময়ই বলে দেবে।