‘পরিস্থিতি পর্যালোচনা করছি’, বললেন মোদি, শোকপ্রকাশ রাষ্ট্রপতির

নয়াদিল্লি: দিল্লি বিস্ফোরণকাণ্ডের (Delhi Blast Case) পরে সমাজমাধ্যমে প্রতিক্রিয়ার প্রধানমন্ত্রী নরেন্দ্র মোদি (Narendra Modi) শোকপ্রকাশ করলেন। সেই সঙ্গে ‘পরিস্থিতি পর্যালোচনা’র বার্তা দিলেন। এক্স পোস্টে তিনি লিখেছেন, ‘‘আজ সন্ধ্যায় দিল্লিতে বিস্ফোরণে যাঁরা তাঁদের প্রিয়জনেদের হারিয়েছেন তাঁদের প্রতি সমবেদনা জানাচ্ছি। আহতেরা দ্রুত সুস্থ হয়ে উঠুন। ক্ষতিগ্রস্তদের পাশে সরকার রয়েছে। গোটা পরিস্থিতি খতিয়ে দেখা হচ্ছে। স্বরাষ্ট্রমন্ত্রী অমিত শাহজি (Amit Shah) এবং অন্যান্য আধিকারিকের সঙ্গে পরিস্থিতি পর্যালোচনা করেছি।’’ দিল্লি বিস্ফোরণের ঘটনায় জঙ্গিযোগের বিষয়টি এখনও স্পষ্ট নয়। এই পরিস্থিতিতে কেন্দ্রের পরবর্তী পদক্ষেপ কী হবে, সেটাই দেখার। শোক প্রকাশ করে রাষ্ট্রপতি দ্রৌপদী মুর্মু (President Droupadi Murmu)। আহতদের দেখতে হাসপাতালে উপস্থিত দিল্লির মুখ্যমন্ত্রী রেখা গুপ্তা।

Condolences to those who have lost their loved ones in the blast in Delhi earlier this evening. May the injured recover at the earliest. Those affected are being assisted by authorities. Reviewed the situation with Home Minister Amit Shah Ji and other officials.@AmitShah

— Narendra Modi (@narendramodi) November 10, 2025

রাষ্ট্রপতি দ্রৌপদী মুর্মু এক্স হ্যান্ডলে লিখেছেন, ‘‘দিল্লিতে বিস্ফোরণে যাঁরা প্রাণ হারিয়েছেন তাঁদের পরিবার ও বন্ধুদের আন্তরিক সমবেদনা জানাই। আহতদের দ্রুত আরোগ্য কামনা করি।’’রাহুল গান্ধী (Rahul Gandhi) লিখেছেন, ‘‘দিল্লির লালকেল্লা মেট্রো স্টেশনের কাছে গাড়িবোমা বিস্ফোরণের খবরটি অত্যন্ত দুঃখজনক এবং উদ্বেগজনক। এই মর্মান্তিক ঘটনায় বহু নিরীহ মানুষের প্রাণহানি অত্যন্ত বেদনাদায়ক। যাঁরা তাঁদের প্রিয়জনদের হারিয়েছেন, আমি সেই শোকাহত পরিবারগুলির পাশে রয়েছি এবং আমার গভীর সমবেদনা জানাচ্ছি। আমি আশা করি আহতেরা দ্রুত সুস্থ হয়ে উঠবেন।’’দিল্লির বিস্ফোরণের ঘটনায় শোকপ্রকাশ করেছেন বাংলার মুখ্যমন্ত্রী মমতা বন্দ্যোপাধ্যায়ও (Mamata Banerjee)।

আরও পড়ুন: দিল্লি বিস্ফোরণে গ্রেফতার গাড়ির মালিক নাদিম খান

সোমবার সন্ধ্যে ৭টার কিছু আগে লালকেল্লা মেট্রোর ১ নম্বর গেটের পার্কিংয়ে দাঁড়িয়ে থাকা একটি গাড়িতে আচমকা বিস্ফোরণ হয়। তারপরই সেখানে দাঁড়িয়ে থাকা অন্যান্য গাড়িগুলিতে ছড়িয়ে পড়ে আগুন। কী কারণে বিস্ফোরণ হল, তা এখনও জানা যায়নি। নাশকতার দিকটি উড়িয়ে দিচ্ছেন না তদন্তকারীরা। আহতদের উদ্ধার করে লোকনায়ক হাসপাতালে ভর্তি করানো হয়েছে। কেন্দ্রীয় স্বরাষ্ট্রমন্ত্রকের নির্দেশে ঘটনার তদন্তভার নেওয়ার পরই জাতীয় তদন্তকারী সংস্থা (NIA)-র দল ইতিমধ্যে ঘটনাস্থলে পৌঁছেছে।Delhi Bomb Blast) ঘটনায় একজন সন্দেহভাজনকে আটক করা হয়েছে এবং বর্তমানে দিল্লি পুলিশের স্পেশাল সেল তাঁকে জিজ্ঞাসাবাদ করছে।

অন্য খবর দেখুন